OpenLLM-France/wikimedia huggingface dataset:
# Naples (Florida)

Naples és una població dels Estats Units, que forma part del comtat de Collier, a l'estat de Florida. Segons el cens de l'1 de juliol de 2007 tenia 21.653 habitants.

## Demografia

Segons el cens del 2000, Naples tenia 20.976 habitants, 10.803 habitatges, i 6.568 famílies. La densitat de població era de 673,2 habitants/km².
Dels 10.803 habitatges en un 10,9% hi vivien nens de menys de 18 anys, en un 53,8% hi vivien parelles casades, en un 5% dones solteres, i en un 39,2% no eren unitats familiars. En el 34% dels habitatges hi vivien persones soles el 20,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era d'1,92 i el nombre mitjà de persones que vivien en cada família era de 2,38.
Per edats la població es repartia de la següent manera: un 10,9% tenia menys de 18 anys, un 2,3% entre 18 i 24, un 14,5% entre 25 i 44, un 30% de 45 a 60 i un 42,3% 65 anys o més.
L'edat mediana era de 61 anys. Per cada 100 dones de 18 o més anys hi havia 83,9 homes.
La renda mitjana per habitatge era de 58.641 $ i la renda mediana per família de 117.040 $. Els homes tenien una renda mitjana de 86.092 $ mentre que les dones 30.948 $. La renda per capita de la població era de 61.141 $. Entorn del 3,1% de les famílies i el 5,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Economia

L'economia de Naples està basada principalment en el turisme, i es va basar històricament en el desenvolupament de promocions immobiliàries i en l'agricultura. A causa de la seva proximitat als Everglades i les Deu Mil Illes, Naples és també popular entre els ecoturistes.
Les empreses amb seu a Naples inclouen Beasley Broadcast Group i ASG, a més de nombroses petites empreses. A causa de la riquesa present al Comtat de Collier, Naples és també la llar de moltes petites organitzacions sense ànim de lucre.
L'àrea metropolitana de Naples és també la llar dels principals ocupadors privats. L'empresa Health Management Associates (inclosa dins la Llista Fortune 1000), les empreses de tecnologia NewsBank i INgage Xarxes, i el fabricant d'equips mèdics Arthrex, estan situades al nord de la ciutat North Naples.
El 2009, Naples va ser catalogada com una de les 10 ciutats cars val el seu alt cost.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Naples». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 2 agost 2010].
* ↑ «Geographic Comparison Table- Naples». American Fact Finder. Oficina del Cens dels Estats Units, 12-01-2010.
* ↑ http://finance.yahoo.com/news/pf_article_107235.html finance.yahoo.com
# Nathalie Zand

Natalia Zylberlast-Zand (entre el 1883 i el 1884, Varsòvia-23 o 24 de setembre, 1942) va ser una neuròloga polonesa jueva.
Era filla de David i Emilia de Batawia. Va realitzar investigacions i va col·laborar regularment en revistes mèdiques franceses. Va treballar estretament amb Edward Flatau, considerat el fundador de la neurologia moderna. El 1930 publica el seu llibre Les plexus choroïdes: Anatomie, physiologie, pathologie sobre el plexe coroide. Abans de la Segona Guerra Mundial va treballar a l'hospital jueu de Czyste, a Varsòvia.
Durant la guerra va ser empresonada al gueto de Varsòvia, on va continuar treballant com a metgessa. La nit del 23 al 24 de setembre de 1942, va ser deportada a la presó de Pawiak, on probablement va ser executada.

## Referències

* ↑ Lovejoy, Esther Pohl. Women doctors of the world. Macmillan; First Edition, 1957.
* ↑ Glinski JB. Biographical Dictionary of doctors and pharmacists - the victims of World War II. Wrocław: Urban & Partner, 1997. p. 495-496

## Enllaços externs

* Les plexus choroïdes: Anatomie, physiologie, pathologie. J. Am Med Assoc. 1930;95(13):958.
# Nathan Adams

Nathan Adams (Shrewsbury, 23 de juliol de 1991) és un creador de videojocs britànic que ajuda a desenvolupar Minecraft des del març del 2012. Actualment viu a Suècia i treballa a Mojang.
Adams va néixer a Shrewsbury, Anglaterra el 23 de juliol de 1991. Diu que va aprendre a programar als 10 anys creant bots per MSN.
Després d'acabar els estudis secundaris, va ser rebutjat de la universitat, de manera que va haver de buscar feina, i la trobà a una petita empresa de desenvolupament web. Després va ser contractat per Curse, on va treballar en CraftBukkit, una modificació per a Minecraft. Llavors, Mojang va prendre el control total i va contractar l'equip de CraftBukkit per treballar en una modificació d'API, la qual cosa va permetre els desenvolupadors de mods accedir més fàcilment als fitxers del videojoc Minecraft. Va ser contractat el 28 de febrer de 2012 i va començar a treballar el 27 de març. Deixà de treballar a Minecraft l'octubre del 2015 per treballar en un nou llançador d'aplicacions per a Minecraft, però tornà el febrer de 2017.
Està casat amb Aleksandra "MissMarzenia" Zając, la responsable del projecte a Mojang. Tenen un fill, que va néixer el 2 d'octubre de 2016. Adams és daltònic de color vermell-verd. El 21 de març de 2019, es convertí en ciutadà suec.

## Referències

* 1 2 Bergensten, Jens. «Minecraft Team Strengthened!» (en anglès), 28-02-2012. [Consulta: 15 setembre 2020].
* 1 2 Adams, Nathan (@Dinnerbone). «Arrived at Mojang HQ and did the awkward handshake dance with @notch and some other mojangsters» (en anglès). Twitter, 27-03-2012. [Consulta: 15 setembre 2020].
* ↑ Demmer, Robert. «Chatting with Nathan Adams and Erik Broes of Minecraft – JetBrains Blog | JetBrains» (en anglès americà), 20-02-2014. [Consulta: 22 maig 2022].
* ↑ Davies, Marsh. «The Future of Minecraft: what lies ahead for the all-conquering sandbox game?» (en anglès americà), 11-11-2012. [Consulta: 15 setembre 2020].
* ↑ Chalk, Andy. «Minecraft Bukkit team lead tries to end development, but Mojang steps in» (en anglès americà), 21-08-2014. [Consulta: 15 setembre 2020].
* ↑ Purchese, Robert. «Mojang hires Bukkit server-mod team to make official Minecraft API» (en anglès), 29-02-2012. [Consulta: 15 setembre 2020].
* ↑ Adams, Nathan (@Dinnerbone). «After that I'm taking a break from Minecraft PC development for a few months. I will be focusing on the new launcher & other cool projects!» (en anglès). Twitter, 16-10-2015. [Consulta: 15 setembre 2020].
* ↑ Adams, Nathan (@Dinnerbone). «Spent today moving desks at Mojang... Oh hey, I'm rejoining the Minecraft PC team! It's been so long, so much has changed!» (en anglès). Twitter, 07-02-2017. [Consulta: 15 setembre 2020].
* ↑ Schwartz, William. «Minecraft Developer Explains Mojang's Viewpoint On Mods» (en anglès), 01-05-2015. [Consulta: 15 setembre 2020].
* ↑ Adams, Nathan (@Dinnerbone). «Hello, world.» (en anglès). Twitter, 27-03-2012. [Consulta: 15 setembre 2020].
* ↑ Adams, Nathan (@Dinnerbone). «Omg, what is it?!» (en anglès). Twitter, 21-03-2009. [Consulta: 15 setembre 2020].
# Nagoya Grampus

El Nagoya Grampus és un club de futbol japonès de la ciutat de Nagoya.

## Història

El club nasqué com a Toyota Motor SC, club de la mateixa empresa, l'any 1939 però inicialment estigué a l'ombra de l'altre club de l'empresa, el Toyota Automatic Loom Works (membre fundador de la Japan Soccer League el 1965). Quan el Toyota ALW baixà a categories inferiors el 1968, el Toyota Motor va veure l'oportunitat de créixer i el 1972 fou fundador de la segona divisió de la JSL i campió de la categoria aquell any. Amb la creació de la J. League el 1993 es convertí en Nagoya Grampus Eight i adoptant el nom de Nagoya Grampus a inici de la temporada 2008.

## Palmarès

* Japan Soccer League (2a Divisió):
** 1972
* Copa de l'Emperador:
** 1995, 1999
* Supercopa japonesa de futbol:
** 1996
* Campionat del Japó de futbol:
** 1968, 1970

## Futbolistes destacats

| Takafumi Ogura Takashi Hirano Dido Havenaar Yuji Sakakura Yasuyuki Moriyama Wagner Lopes Kenji Fukuda Keiji Kaimoto Shigeyoshi Mochizuki Ko Ishikawa Tomoyuki Sakai Yutaka Akita Masahiro Koga Kim Jung-Woo 2006-2007 Joshua Kennedy 2009- Ueslei 2000-2005 | Valdo 1997-1998 Luizão 2006 Marcelo Ramos 2001-2002 Torres 1995-1999 Marques 2003-2005 Gary Lineker 1993-1994 Franck Durix 1995-1996 Gérald Passi 1995 Tarik Oulida 1998-2002 Dragan Stojković 1994-2001 Andrej Panadić 2002-2004 Ivica Vastic 2002-2003 Tomasz Frankowski 1996 Ahn Young-Hak 2005 Frode Johnsen 2006-2008 |

## Entrenadors

| Entrenador | Nac. | Anys |
| Ryuzou Hiraki | Japó | 1992-1993 |
| Gordon Milne | Anglaterra | 1994 |
| Tetsuro Miura ‡ | Japó | 1994 |
| Arsène Wenger | França | 1995-1996 |
| Jose Alberto Costa ‡ | Portugal | 1996 |
| Carlos Queiroz | Portugal | 1996-1997 |
| Koji Tanaka | Japó | 1997-1999 |
| Daniel Sánchez | França | 1999 |
| Mazaroppi ‡ | Brasil | 1999 |
| João Carlos | Brasil | 1999-2001 |
| Tetsuro Miura | Japó | 2001 |
| Zdenko Verdenik | Eslovènia | 2002-2003 |
| Nelsinho | Brasil | 2003-2005 |
| Hitoshi Nakata ‡ | Japó | 2005 |
| Sef Vergoossen | Països Baixos | 2006-2007 |
| Dragan Stojković | Sèrbia | 2008- |
‡ Entrenador provisional

## Enllaços externs

* (anglès) Web oficial Arxivat 2012-02-24 a Wayback Machine.
* (japonès) Web oficial
# Nagorni (Kamtxatka)

* Per a altres significats, vegeu «Nagorni».
Nagorni (en rus: Нагорный) és un poble (un possiólok) del krai de Kamtxatka, a Rússia, que el 2020 tenia 1.381 habitants. Pertany al districte de Iélizovo.

## Referències

* ↑ Населенные пункты Камчатки (даты возникновения, наименования, переименования, упразднения; краткая топонимика Камчатки)
* ↑ Березняки (Камчатский край — Россия)
# Nagorni

«Nagorni» té aquests significats:
* Nagorni (Orenburg), localitat de l'óblast d'Orenburg, a Rússia
* Nagorni (Sverdlovsk), localitat de l'óblast de Sverdlovsk, a Rússia
* Nagorni (Saràtov), localitat de l'óblast de Saràtov, a Rússia
* Nagorni (Kamtxatka), localitat del krai de Kamtxatka, a Rússia
# Natàlia Grínina

Natàlia Grínina (en rus: Наталья Михайловна Гринина) va ser una ciclista russa que també va competir per la Unió Soviètica. Va guanyar dues medalles de bronze als Campionats del món en Contrarellotge per equips de 1991 i 1992.

## Palmarès

* 1991
** Vencedora d'una etapa a la Volta a Cuba
* 1991
** 1a a la Volta a Colòmbia

## Enllaços externs

* Fitxa a sitiodeciclismo.net
* Fitxa a cyclebase.nl
# Natàlia Karímova

Natàlia Valérievna Karímova (en rus: Наталья Валерьевна Каримова) (Rostov del Don, 28 de gener de 1974) va ser una ciclista russa, ja retirada, guanyadora de dues medalles als Campionats del Món, una d'elles d'or en puntuació.

## Palmarès

* 1995
** Campiona d'Europa sub-23 en Persecució
* 1996
** Campiona d'Europa sub-23 en Persecució
* 1997
** Campiona del Món de Puntuació

### Resultats a la Copa del Món en pista

* 1998
** 1a a Hyères, en Puntuació

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Needham (Massachusetts)

Needham és una població dels Estats Units a l'estat de Massachusetts. Segons el cens del 2007 tenia 28.263 habitants.

## Demografia

Segons el cens del 2000, Needham tenia 28.911 habitants, 10.612 habitatges, i 7.778 famílies. La densitat de població era de 885,2 habitants/km².
Dels 10.612 habitatges en un 37% hi vivien nens de menys de 18 anys, en un 64,9% hi vivien parelles casades, en un 6,9% dones solteres, i en un 26,7% no eren unitats familiars. En el 23,4% dels habitatges hi vivien persones soles el 13,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,63 i el nombre mitjà de persones que vivien en cada família era de 3,15.
Per edats la població es repartia de la següent manera: un 26,2% tenia menys de 18 anys, un 5,3% entre 18 i 24, un 25,8% entre 25 i 44, un 24,7% de 45 a 60 i un 18% 65 anys o més.
L'edat mediana era de 41 anys. Per cada 100 dones de 18 o més anys hi havia 83,9 homes.
La renda mediana per habitatge era de 88.079 $ i la renda mediana per família de 107.570$. Els homes tenien una renda mediana de 76.459 $ mentre que les dones 47.092$. La renda per capita de la població era de 44.549$. Entorn de l'1,6% de les famílies i el 2,5% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Needham». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 3 agost 2010].
* ↑ «Geographic Comparison Table- Needham». American Fact Finder. Oficina del Cens dels Estats Units, 12-01-2010.

## Vegeu també

* The Daily News Tribune
# Neelix

Neelix és un alienígena (talaxià) de la sèrie de ciència-ficció Star Trek: Voyager interpretat per Ethan Phillips. Nascut al planeta Talax, s'uneix a la tripulació de la USS Voyager al costat de la seva llavors parella Kes quan la nau arriba al Quadrant Delta, i adopta les funcions de guia, cuiner i cap de moral de la Voyager. Al final de la sèrie es converteix en ambaixador del Quadrant Delta.
# Noranta-sis

El noranta-sis és un nombre natural que segueix el noranta-cinc i precedeix el noranta-set. S'escriu 96 o XCVI segons el sistema de numeració emprat.

## En altres dominis

* És el nombre atòmic del curi.
* Designa l'any 96 i el 96 aC.
* És un nombre d'Erdős-Woods.

## Referències

* ↑ (successió A059756 a l'OEIS)
# José Ribeiro

José Joaquim Pimentel Ribeiro (nascut el 2 de novembre de 1957) és un futbolista retirat portuguès que va jugar d'extrem esquerre.

## Carrera de club

Ribeiro va néixer a Vila Nova da Barquinha, districte de Santarém. Durant la seva carrera professional va representar Vitória de Setúbal, UFCI Tomar, CF União de Coimbra, Vitória de Guimarães, Amora FC, Académica de Coimbra, Boavista FC, SC Farense i SC Olhanense, retirant-se l'any 1990 als 32 anys però continuant jugant. a nivell amateur.
Nou de les 17 temporades sèniors del Ribeiro le va passar a la Primeira Liga, on va acumular un total de 146 partits i 20 gols.

## Carrera internacional

Ribeiro va disputar dos partits amb la selecció de Portugal, tots el 1985, i va ser seleccionat per a la Copa del Món de la FIFA de l'any següent.

## Referències

* ↑ «Lista completa dos internacionais portugueses» (en portuguès). Mais Futebol, 18-02-2004. [Consulta: 11 novembre 2020].

## Enllaços externs

* José Ribeiro, fitxa a ForaDeJogo
* National team data (en portuguès)
* Portugal stats at Eu-Football
# Estany de Nariolo

L'Estany de Nariolo o Estany de Mariolo, és un llac d'origen glacial que es troba a 2.301 m d'altitud, a la capçalera de la vall Fosca, al Pallars Jussà, al nord-est del poble de Cabdella, en el terme municipal de la Torre de Cabdella. La seva superfície és de 15 hectàrees i el volum de l'aigua continguda és de 1,25 hectòmetres cúbics.
El seu nom (Mariolo) "deu derivar de meridiolus, amorriador. El nom Neriolo que apareix en alguns mapes és incorrecte".
La seva conca està formada a l'oest per la carena de muntanyes que separa el Pallars Jussà de l'Alta Ribagorça, amb el Pic de Nariolo a l'oest i la Pala de Dellui al nord-oest i el Pic de Tort, que no és termenal, a llevant. La resta de conca està delimitada per serretes més baixes que són contraforts dels anteriors.
Pertany al grup de vint-i-sis llacs d'origen glacial de la capçalera del Flamisell que per la construcció de la central hidroelèctrica de Capdella van ser interconnectats subterràniament i per superfície entre ells, amb l'Estany Gento com a regulador del sistema. Rep les aigües directament de la muntanya i de l'Estany de Cubieso i aboca les seves aigües a l'Estany Tort.
És un dels estanys que disposa de presa per tal d'augmentar la capacitat de la seva conca original.

## Referències

* ↑ Altituds, mides i càlcul de superfícies basats en dades del mapa de l'Institut Cartogràfic i Geològic de Catalunya
* ↑ Plan hidrológico del riu Noguera Pallaresa (pdf) (en castellà). Confederación hidrológica del Ebro, maig 2008, pàgina 102 [Consulta: 16 maig 2020].
* ↑ «Toponímia de la Vall de Boí». Arxivat de l'original el 2010-03-17. [Consulta: 26 abril 2011].
# Álvaro de Mezquita

Álvaro de Mesquita (també anomenat Álvaro de Mesquita) era un navegant portuguès parent d'Hernando de Magallanes.
Va participar com a supernumerari en la primera expedició de circumnavegació del globus, on va assumir la capitania del vaixell San Antonio, fins que va ser deposat pel motí de l'any 1520 liderat per Esteban Gómez, que va fer retornar la nau a Espanya. En el trajecte de retorn, el San Antonio hauria albirat les illes Malvines, que van ser batejades com a illes de San Antón en honor del vaixell. Aquesta hipòtesi s'ha vist recolzada per l'abundant cartografia europea del segle XVI que assenyala a les illes amb les grafies progressivament deformades de San Antón, S. Antón, S.Antón, Santón, Sansón i Sant són, i per les recerques del destacat historiador uruguaià Rolando Laguarda Trías, qui va trobar documentació a la Biblioteca Nacional de París que narra els fets amb testimonis directes del albirament.

## Referències

* ↑ Baeza, José. Hernando de Magallanes: el famoso navegante del siglo XVI : su vida y hechos relatados a los niños (en castellà). Editorial MAXTOR, 2018, p. 148. ISBN 978-84-9001-576-6.
* ↑ Mazón, Tomás. Elcano, viaje a la historia. Edición V Centenario (en castellà). Encuentro, 2022-03-04. ISBN 978-84-1339-431-2.
* ↑ Revista de la Junta de Estudios Históricos de Santa Fe (en castellà). La Junta, 1943, p. 15.
# Afambo

Afambo és un dels 29 woredes, o districtes, a la regió Àfar d'Etiòpia. El seu nom es deu al llac Afambo, situat a la frontera amb el woreda d'Asayita, prop de la frontera internacional amb Djibouti. Forma part de la Zona Administrativa 1, limita al sud amb la regió de Oròmia, a l'oest amb el woreda de Dubti, al nord amb el woreda d'Asayita, i a l'est amb Djibouti.
L'únic riu perenne a Afambo és l'Awash, el principal riu del país, que passa pel llac Afambo, i una cadena de llacs al sud i a l'est d'ella: Laitali, Gummare, Bari, i el llac Abbe.
Segons les xifres publicades per l'Agència Central d'Estadística d'Etiòpia el 2005, aquest districte compta amb una població total estimada de 16.727, dels quals 7.938 són homes i 8.789 són dones.

## Referències

* ↑ CSA 2005 National Statistics, Table B.3. Rural population numbers are believed to be underreported for this woreda.
# Monte San Giovanni in Sabina

Monte San Giovanni in Sabina és un comune (municipi) de la Província de Rieti, a la regió italiana del Laci, situat a uns 50 km al nord-est de Roma i a uns 10 km al sud-oest de Rieti. A 1 de gener de 2019 la seva població era de 672 habitants.

## Referències

* ↑ «Resident population on 1st january». ISTAT. [Consulta: 23 gener 2020].
# Menip (desambiguació)

Menip (desambiguació) és el nom dels següents personatges:
* Menip o Menip de Gàdara, filòsof cínic
* Menip d'Òreos, tirà d'Òreos del segle iv aC
* Menip (militar), oficial de Filip V de Macedònia.
* Menip (ambaixador selèucida), ambaixador selèucida
* Menip d'Estratonicea, orador cari
* Menip de Pèrgam, geògraf grec
# Ferro forjat

El ferro forjat és un material derivat del ferro que posseeix la propietat de poder ser forjat al roig, i s'endureix refredant-se ràpidament. Fon a temperatura major de 1.500 °C, és poc tenaç i pot soldar-se mitjançant forja.
Es caracteritza pel baix contingut de carboni (entre 0,05% i 0,25%), ja que és una de les varietats d'ús comercial amb més puresa (considerant el percentatge en ferro). És menys dur que l'acer, però molt mal·leable i fàcilment aliable amb altres metalls. Té una composició química que li proporciona una resistència relativament baixa, que el fa poc adequat per a peces que cal que siguin resistents. El baix contingut en carboni fa que no es pugui trempar per fer-li adquirir la duresa necessària per a la fabricació d'espases i altres eines de tall.
El ferro forjat ha estat emprat durant milers d'anys, i ha estat la composició més habitual del ferro tal com s'ha conegut al llarg de la història. Tradicionalment, el ferro forjat ha estat obtingut a partir del mineral de ferro escalfat a altes temperatures en una forja. Després, es procedia a colpejar-lo, en un procés on es buscava eliminar les impureses i escòries contingudes en el mineral. Un dels sistemes tradicionals d'obtenció del ferro era el de la farga catalana, a partir de mineral i carbó vegetal. Les quantitats produïdes eren petites i el cost bastant elevat.
Els processos industrials del segle xix van permetre produir ferro forjat (ferro forjat industrial, "wrought iron" en anglès) en grans quantitats i a un cost raonable, de manera que es va poder utilitzar aquest material en la construcció de grans estructures d'arquitectura i enginyeria.

## Vegeu també

* Farga (fornal)
* Forja
* Farga
* Farga catalana
* Martinet
* Trompa d'aigua
* Artesania del ferro

## Referències

* ↑ Diccionario de Arte I (en castellà). Barcelona: Biblioteca de Consulta Larousse. Spes Editorial SL (RBA), 2003, p.284. ISBN 84-8332-390-7 [Consulta: 1r desembre 2014].
# Fernando Rueda Rieu

Fernando Rueda Rieu (Madrid, 1960) és un periodista d'investigació especialitzat en el CNI i escriptor espanyol.

## Biografia

Nascut a Madrid en 1960. És llicenciat en ciències de la informació i professor en el Centre Universitari Villanueva, on imparteix classes de periodisme de recerca. Es va doctorar per la Universitat Complutense de Madrid en 2004 amb una tesi titulada El periodisme de recerca sobre serveis d'intel·ligència.
Per dècades va liderar la secció «Matèria reservada» en el programa radiofònic La rosa dels vents d'Onda Cero, en la qual es tracten temes actuals i històrics d'espionatge i de política, tant nacional com internacional. També ha participat en diversos programes de televisió com a Quart Mil·lenni. Va ser redactor cap en la revista Temps i subdirector de la revista Interviú. Fernando Rueda és considerat com el major especialista d'Espanya quant a l'espionatge. Imparteix l'assignatura de semiòtica de comunicació de masses en el Centre Universitari Villanueva.

## Selecció d'obres

* La Casa (1993, Temas de hoy)
* KA, licencia para matar (1997, con Elena Pradas, Temas de hoy)
* Las alcantarillas del poder: las 100 operaciones de los servicios secretos españoles que marcaron sus últimos 35 años de historia (2011, La Esfera de los Libros)
* Espías y traidores: Los 25 mejores agentes dobles de la historia (2012, La Esfera de los Libros)
* El regreso del lobo (2014, Roca Editorial)
* El dosier del rey (2016, Roca Editorial)
* La casa II (2017, Roca Editorial)
* Yo confieso. 45 años de espía (2019, con Míkel Lejarza, Roca Editorial) ISBN 84-493-0520-9
* Al servicio de Su Majestad. (2021, La esfera de los libros)

## Referències

* 1 2 «Fernando Rueda: "La documentación del CNI sobre Corinna desapareció porque era ilegal. El informe de Letizia no se archivó"» (en castellà). [Consulta: 20 març 2023].
* ↑ https://www.planetadelibros.com/autor/fernando-rueda/000021948
* ↑ https://www.cuatro.com/cuarto-milenio/programa-completo-lobo_18_2826870061.html
* 1 2 3 «Fernando Rueda, autor/a en The Objective» (en castellà). [Consulta: 20 març 2023].
* ↑ Región, La. «"En 2002, el CNI iba a la Fundación Nóos para proteger a Iñaki Urdangarín"» (en castellà), 07-06-2022. [Consulta: 20 març 2023].
* 1 2 Serra, Ot. «Fernando Rueda: "En el CNI están cabreados porque los han pillado"» (en castellà), 06-05-2022. [Consulta: 20 març 2023].
* 1 2 3 Sevilla, Diario de. «"Villarejo da muchísimo más miedo que James Bond"» (en espanyol europeu), 23-01-2022. [Consulta: 20 març 2023].
* ↑ Celada, José Luis. «Fernando Rueda: “Inteligencia ha informado a todos los presidentes de las actividades reales”» (en castellà), 13-11-2021. [Consulta: 20 març 2023].